જસોદામૈયાના શિષ્યા તથા યોગી કૃષ્ણપ્રેમના ગુરુ બહેન ગુર્ટ્રુડ ઇમર્સન સેનનું સંસ્મરણઃ ગુર્ટ્રુડના પતિ ડો. સેન એક વૈજ્ઞાનિક હતા. તેઓ સ્વામી વિવેકાનંદના શિષ્ય હતા. ગુર્ટ્રુડ નોંધે છે કે, એકવાર તેમના પતિને ગુરુ સ્વામી વિવેકાનંદે જણાવેલું કે, યોગી કૃષ્ણપ્રેમના ગુરુ જસોદામૈયા કોઈ સાધારણ સ્ત્રી ન હતાં. પોતાના પૂર્વ જીવનમાં 1920ના બ્રિટિશ જમાનામાં તેઓ લખનઉ યુનિવર્સિટીના કુલપતિ ચક્રવર્તી મહાશયના અત્યંત આધુનિક તથા ફેશનેબલ પત્ની શ્રીમતી મોનિકા ચક્રવર્તી હતાં. વળી તેઓ કલકત્તાના એક કુલીન, ધનવાન, બંગાળી કુટુંબનાં પુત્રી હતાં. સ્વામી વિવેકાનંદે વર્ષો પહેલાં દુર્ગાપૂજાના ગાળામાં આ કુલીન કન્યાની કુમારીપૂજા કરેલી. નાનકડી મોનિકાને તેમણે દુર્ગારૂપે પાટલા પર ઊભી રાખીને તેના પગ પૂજેલા. અને તે પગ પર જાસૂદના ફૂલ પણ ચઢાવેલા. દુર્ગાપૂજાના મહોત્સવ દરમિયાન સ્વામી વિવેકાનંદે કન્યારૂપા દુર્ગાને રીઝવવા નાનકડી મોનિકા સમક્ષ મીઠા સ્વરે દુર્ગા સ્તુતિ ગાયેલી.